L’Ajuntament de Parets controlarà la població de senglars al municipi | Sostenible\nL’Ajuntament de Parets controlarà la població de senglars al municipi\n04/10/2021 - 16:22\nL’Ajuntament de Parets ha contractat un servei de captura de senglars per mitjà de gàbies, que s’han instal·lat en dos punts del municipi a on s’han detectat una major presència d’aquests animals. L’empresa concessionària del contracte serà l’encarregada de la gestió dels exemplars un cop capturats.\nL’actuació es fa després de detectar l’arribada, cada cop més freqüent, de porcs senglars a les àrees habitades del municipi. Aquests animals, a més de malmetre l’entorn urbà, provocar destrosses als conreus dels pagesos, o causar accidents de trànsit, representen un perill per a les persones i per als animals domèstics, ja que en situació de risc poden tornar-se molt agressius.\nLa instal·lació de les gàbies, que serà itinerant en funció d’on es detecti la presència dels senglars, així com la captura, anirà a càrrec de personal especialitzat, prèvia l’autorització del Cos d’Agents Rurals de Catalunya.\nDes de fa temps la proliferació de senglars tant a Parets com en altres poblacions és molt elevada. L’increment d’exemplars fa que el nostre municipi, on no està permesa la caça de cap espècie, pugui resultar un refugi per aquests animals quan van a la recerca de menjar. De fet, el Consorci de Gallecs, del qual l’Ajuntament de Parets en forma part, ja ha iniciat batudes per pal·liar el problema dels porcs senglars i, darrerament, n’ha capturat 33 exemplars.\nAquesta iniciativa se suma a la signatura del conveni que es va fer el passat mes de juliol amb d’altres 13 municipis, per tal de dur a terme accions coordinades per la gestió dels conflictes relacionats amb els senglars. L'acord preveu l'elaboració d'una diagnosi i el desenvolupament d'un pla d'acció sobre la gestió de la població del senglar en el marc d'una cooperació intermunicipal i el Departament d'Agricultura, Ramaderia, Pesca i Alimentació de la Generalitat de Catalunya.\nL’Ajuntament de Parets presenta el projecte de restauració del riu Tenes\nLes actuacions contemplen la preservació natural de l’ecosistema amb la supervisió dels tècnics municipals, Martí i Franch redactor del projecte, el Consorci del Besòs i l’ACA.\nParets transformarà els patis en espais coeducatius i més naturalitzats\nL’Ajuntament de Parets ha presentat el projecte Transformem els Patis. La iniciativa té l’objectiu de transformar els patis de les escoles públiques d'infantil i primària en espais més educatius i naturalitzats i de fer-ho amb la implicació de tota la comunitat.\nTerrassa renova amb la UAB el conveni que dóna continuïtat a l'estudi de contracepció que regularà la població de senglars\nL'Ajuntament de Terrassa i la facultat de Veterinària de la Universitat Autònoma de Barcelona (UAB) han subscrit un nou conveni per estudiar l'efectivitat d'un tractament de contracepció que reguli la població de senglars i que permeti desenvolupar un pla de gestió ètica d'aquests animals en zones urbanes i periurbanes.


Les cartes del Jordi: LA GLOBALITZACIÓ CONTINUA IGUAL\nLA GLOBALITZACIÓ CONTINUA IGUAL\nM'agradaria que la necessària crítica a la brutal càrrega de la policia contra els manifestants pacífics de la manifestació d'aquest diumenge passat a Barcelona, no amagui el vertader objectiu de la manifestació que era denunciar la injustícia i inhumanitat de l'actual globalització ultraliberal.\nCrec que l'actuació policial estava perfectament pensada pel Govern espanyol, i l'objectiu d'aquesta actuació era precisament moure el debat del camp econòmic i democràtic al camp de l'actuació de la policia. ¿Com s'explica sinó que la policia deixés que un grupet d'uns 50 o 100 violents trenqués tot el que volgués a uns 200 metres de la cua de la manifestació? ¿Com s'explica que un grup de seguretat de la mateixa manifestació hagués de tractar d'impedir sense èxit el trencament de vitrines, mentre els més de mil policies superequipats ni apareixessin per aquella zona, encara que sí que ho filmaven tot amb un helicópter? ¿Com és que prefereixen arrestar els suposadament violents amb polícies disfrassats quan tots els manifestants ja eren a la Plaça Catalunya?\nL'explicació pot ser que sabien que alguns violents farien destrosses, però això no els preocupava perquè ja ho cobririen les asseguradores, en canvi, era més important que els antiglobalitzadors quedessin com uns violents, i justifiquessin que al final, quan era més confús i provocador, es detinguessin algunes persones. Això havia de crear petits aldarulls que justificarien que la policia carregues contra el gruix dels manifestants. Tot apunta que el verdader objectiu del Govern és tractar d'impedir que segueixi creixent el moviment pacífic d'oposició a la globalització neoliberal, espantant els possibles futurs membres a través dels mitjans de comunicació. Espero que sapiguem explicar a tota la ciutadania l'intent del PP de criminalitzar els moviments socials simplement perquè suposen una crítica políticament participativa i constructiva.


IB3N | Fornells estrena imatge després d'una inversió d'un milió d'euros\nIB3 Notícies > societat > Fornells estrena imatge després d’una inversió d’un milió d’euros\nFornells estrena imatge després d’una inversió d’un milió d’euros\nS'han embellit i millorat totes les infraestructures públiques situades entre el dic i la Casa del Contramestre\nFornells dóna per acabades les obres de la primera fase de la reforma integral del port. Amb una inversió de poc més d’un milió d’euros, s’han embellit i millorat totes les infraestructures públiques situades entre el dic i la Casa del Contramestre.\nPunt i a part per a la reforma integral del port de Fornells. Avui s’han donat per acabades les obres d’una primera fase que ha suposat millores de pavimentació, d’il·luminació, de mobiliari i de la xarxa de clavegueram.\nEl conseller de Mobilitat, Marc Pons ha destacat que la falta de subministrament, derivada per la pandèmia ha fet que els treballs avancessin a un ritme més lent però que, tot i això, les obres només s’han allargat poques setmanes més del que estava previst.\nAra, les mirades ja se centren en la segona fase de la reforma, que afectarà el tram d’entre el dic i la zona des Pla i que tindrà un cost de 6,5 milions d’euros. Aquesta, inclou la instal·lació de balises a la part de la badia on la posidònia es trobi a la part més superficial de l’aigua i que té l’objectiu de protegir-la de les hèlices de les embarcacions. Una mesura restrictiva que es durà a terme a Menorca per primera vegada.


Contractures musculars | Acupunt\nLa unitat funcional del múscul és el sarcòmer. Els sarcòmers estan formats per dues proteïnes que llisquen entre elles quan el múscul es contrau i es relaxa: l’actina i la miosina. Quan un múscul es contrau els microfilaments de miosina es desplacen sobre els microfilaments d’actina, escurçant la distancia entre les fibres i permetent el moviment.\nQuan es produeix una contractura, els microfilaments es bloquegen, i la miosina no pot seguir desplaçant-se sobre l’actina, cosa que impedeix la contracció muscular. Si el bloqueig es manté en el temps, aleshores es formen els nòduls o nusos musculars. Petits nòduls contracturats d’un mil·limetre d’amplada es solen agrupar en una àrea d’un centímetre, essent fàcilment palpables si es tracta de musculatura superficial.\nEl múscul afectat per una contractura perdrà elasticitat i, a mesura que la contractura es va inflamant, apareixerà un dolor irradiat que pot arribar a ser molt molest. A més de dolor i rigidesa, una contractura pot causar mal de cap tensional, dolors menstrual, vertigen, inestabilitat, i propensió a patir de tendinitis.\nEn aquesta imatge s’observen els diferents components del múscul, amb el sarcòmer com a unitat funcional i les dues proteïnes principals: l’actina i la miosina.\nL’acupuntura ofereix la solució més ràpida per desbloquejar les fibres contracturades i alleujar els símptomes de dolor i rigidesa.\nQuan l’agulla d’acupuntura penetra en un nòdul contracturat estimula la placa motora del nervi i força a les fibres bloquejades a realitzar un espasme muscular que desfà la contractura. Aquesta tècnica especial per tractar contractures s’anomena “punció seca” o Punts Gatell. La teoria dels Punts Gatell o “nusos musculars” va ser desenvolupada per la doctora Janet Travell als anys 40, i és sens dubte la millor tècnica per a tractar el dolor d’origen muscular.\nEl trapezi és possiblement el múscul que més pateix de contractures de tot el cos. La creu indica el lloc més recurrent on es localitza la contractura o Punt Gatell. En vermell s’observa la zona d’irradiació del dolor.\nCom a professor de la tècnica dels Punts Gatell a l’Escuela Li Ping de Acupuntura y MTC i practicant d’aquesta tècnica durant molts anys a la meva consulta, la considero indispensable com a complement del tractament clàssic d’acupuntura, ja que els resultats són immediats des de la primera visita.\nSi les contractures s’han format arran d’una tensió muscular secundària a l’estrès, el tractament d’acupuntura es complementa amb punts que tenen un efecte relaxant.


Propostes acceptades - Sant Pere de Ribes\nPressupostos participatius 2016/\nAquelles persones empadronades a Sant Pere de Ribes, que a data 22 d'octubre de 2016 (data d'inici de presentació de propostes) tinguin 16 anys.\nQuan es pot votar?\nEl període de votació és del 12 al 20 de novembre de 2016.\nExposició de les propostes acceptades\nA les OAC hi haurà un dossier a disposició de tothom, per poder observar i valorar les propostes. Així mateix, aquesta informació també es troba la web municipal, als apartats "Propostes acceptades" i "Propostes no accpetades".\nCom es poden consultar les propostes en línia?\nClicant damunt del nom de les diferents propostes del llistat accedireu a la informació de la mateixa i a la fitxa de la seva valoració tècnica (informació continguda junta en un únic document).\nTambé tindran lloc dues sessions públiques de presentacions lliures de projectes acceptats (dilluns 14, a les 18 hores, a la Biblioteca Manuel de Pedrolo; dimarts 15, a les 18 hores, a la Biblioteca Josep Pla).\n- Presencialment, a les urnes situades a les Oficines d'Atenció Ciutadana, tant de Ribes com de Les Roquetes, en horari de les mateixes (de dilluns a divendres, de 8,30 a 14 hores; a Ribes, també, dilluns i dimecres, de 16 a 19 hores; a Les Roquetes, també, dimarts i dijous, de 16 a 19 hores). Cal portar document identificatiu amb fotografia per comprovar l'empadronament.\n- Telemàticament, a través del formulari corresponent en aquesta web municipal, on es requeriran les dades personals per la seva identificació i poder comprovar, posteriorment, l'empadronament. Sense aquestes dades no es podrà validar el vot.\nResultat de les votacions: el dimarts 22 de novembre, a les 14 hores, a la sala polivalent de Can Puig (Ribes) es portarà a terme el recompte públic de la votació presencial, el qual serà publicat, conjuntament amb la votació telemàtica, dimecres 23 de novembre a la web municipal i als taulells d'anuncis municipals.\nA continuació trobareu la relació de propostes acceptades, presentades per veïns i veïnes i entitats i associacions de Sant Pere de Ribes que han fet arribar a l'Ajuntament, després d'estudiar-ne i acceptar la seva viabilitat.\n**Cliqueu les diferents propostes per accedir a la informació de cadascuna d'elles (característiques i fitxa d'avaluació en un únic document).**\nNOM DE LA PROPOSTA ACCEPTADA\nMonument a les persones fundadores de Les Roquetes\nMés carril bici – més bici al carrer\nCreació d'una àrea lúdica amb barbacoes a Ribes\nInstal·lar desfibril·ladors automàtics d'ús públic als equipaments municipals\nCanviadors de paret per a nadons als equipaments públics\nEspai menjador-dormitori (espai polivalent) per a l'Escola Bressol Municipal el Cargol\nConstrucció d'un Frontó, construcció d'un mur de contenció de terres i adquisició de dues taules de tennis taula d'exterior\nCreació d'un nou element dins el bestiari festiu de Ribes: el Matxovell de Ribes\nTancament de l'espai de les instal·lacions del Club Tennis Ribes, millora dels accessos i senyalització\nPassamà per accedir a la plaça del Castell\nCreació d'un centre de documentació, interpretació i recerca de l'associacionisme i la societat civil ribetana\nL'Espai de la bicicleta a Ribes\nCreació d'una colla infantil de cabeçuts\nNous espais de vestidors, magatzem de material i espais amplis (reunions, formacions, conferències, classes...), zona de grades adaptades en estructura metàl·lica i ampliable, xarxa de connexió wifi\nAmpliació zona de graderies amb mòduls zona sud i nord, millora eficiència energètica (leds), alliberar espai (canvi de mòduls des vestidors i oficines), tirar a terra mur perimetral per incorporar tanca anti-vandàlica i ampliació tanca perimetral al costat de la Riera, nous espais d'oficines\nMercat electrònic de proximitat (MEP)\nMaterial logístic al servei dels ciutadans\nA Ribes, viu el vi i beu la terra\nReparació carrers municipals Can Lloses/Can Marcer\nAdequació de la pista de Can Puig per a esdeveniments populars\nCasa de la criança\nMillora de la comunicació local\nRecuperació de la font de 1933 del nucli urbà de Vilanoveta\nMillores accessos hospital Sant Camil\nAmpliació de l'habitatge de titularitat pública


El PSPV-PSOE i Compromís inicien les negociacions per a governar en coalició – Ràdio Pego\nPel que sembla, els dos partits estan predisposats a formar un govern progressista a Pego, però, encara no han parlat de projecte, ni del repartiment de regidories.\nPer part dels socialistes, el secretari general de l’agrupació municipal, Enrique Moll, ha assenyalat que en una reunió mantinguda dimarts al partit, es va crear un comitè encarregat de tot allò relacionat amb els pactes, i d’ahi va sorgir l’acord de parlar en primer lloc amb Compromís.\nMoll va comunicar a Compromís que té previst reunir-se també amb la resta les formacions polítiques que estaran en la nova corporació, per a «fer un gran pacte en matèria d’urbanisme», tal com ha promès durant la campanya electoral.\nPerò, pel que fa a les negociacions amb Compromís, el secretari general indica que Socialistes Pego té marcades algunes línies roges en el seu programa. És per això que no descarta la possibilitat de governar en minoria i arribar a acords puntuals, seguint els exemples d’altres governs locals socialistes en minoria en la Comunitat Valenciana en la darrera legislatura, com són els d’Alcoi i Petrer.\nEl portaveu de Compromís per Pego, Víctor Climent, ha explicat cóm es va produir la reunió i ha recalcat que la intenció del seu partit és entrar en un govern progressista, seguint la voluntat expressada pels pegolins i pegolines el darrer diumenge en les urnes, decidint que dels 17 regidors de la la pròxima corporació, 12 seran d’esquerres.\nEls dos partits han acordat iniciar les negociacions la propera setmana. Tindran una nova reunió el dimecres, a la Casa del Poble. Abans d’això, tant el PSPV-PSOE com Compromís informaran a les seues assemblees i hauran d’iniciar a plantejar propostes concretes.\nPel seu costat, Enrique Moll ha comentat que dilluns es reunirà amb l’assemblea per tal d’informar no només d’aquesta primera presa de contacte amb Compromís, sinó també dels encontres que vol mantindre amb la resta de partits per a parlar del futur urbanístic de Pego.\nMoll considera que ara és el moment d’abordar la qüestió perquè hi ha molt bones perspectives de poder millorar el futur del municipi si es treballa en consens.\n← Compromís per Pego ofereix al PSPV-PSOE la possibilitat de formar un govern progressista\n“Sonatines i Sonats”, un llibre àcid i corrosiu →


Els governs de Catalunya i Andorra acorden permetre la mobilitat entre els dos territoris després de Setmana Santa La República\nACN Barcelona.-Els ciutadans de Catalunya i Andorra podrien desplaçar-se per aquests dos territoris després de Setmana Santa si la situació epidemiològica és favorable. Ho han plantejat els representants de la […]\nACN Barcelona.-Els ciutadans de Catalunya i Andorra podrien desplaçar-se per aquests dos territoris després de Setmana Santa si la situació epidemiològica és favorable. Ho han plantejat els representants de la Generalitat de Catalunya i el Govern d’Andorra aquest dijous en una nova reunió del grup de treball bilateral creat per compartir i intercanviar les decisions preses per ambdues institucions pel que fa a les mesures per contenir la pandèmia. En aquest sentit, s’ha acordat que, després del pont, Andorra es pugui assimilar al conjunt de Catalunya en matèria de mobilitat i no només a l’Alt Urgell, amb el benentès que els desplaçaments entre ambdós territoris se cenyeixin a les condicions i limitacions sanitàries establertes amb caràcter general.\nDurant la reunió s’han posat de manifest les actuals dades sanitàries d’Andorra i de Catalunya, i s’ha tractat de manera específica l’evolució de les mesures que afecten als desplaçaments dels residents entre ambdós territoris. A la reunió, que ha estat presidida pel ministre de Salut, Joan Martínez Benazet, per part andorrana, i per la consellera de Salut, Alba Vergés, per la part catalana, hi han assistit també els secretaris d’Estat d’Afers Europeus, Landry Riba; de Salut, Helena Mas; d’Interior, Joan León; d’Infraestructures i Telecomunicacions, Cesar Marquina, i d’Economia, Èric Bartolomé, per la part andorrana, i els secretaris generals de Salut i Interior, Marc Ramentol i Elisabet Abad, i la secretària d’Acció Exterior i la Unió Europea, Elisabet Nebreda, per la catalana.Per tal de mantenir un seguiment periòdic de la situació, s’ha acordat també que la propera setmana hi haurà una reunió entre els responsables de salut en la qual es compartiran, entre altres, els processos de cribratge que es realitzen als dos territoris. La propera reunió del grup de treball s’ha fixat per al 6 d’abril.


El dispositiu per frenar la cadena de contagis de covid-19 al barri del Pont Vell de Ripollet ja està en marxa. Aquest matí, professionals del CatSalut han començat a visitar les comunitats de veïns on s’han geolocalitzat positius, per fer tests PCR porta a porta.\nNúria Serra, directora executiva del Vallès Occidental Est del CatSalut, afirma que s’ha optat per aquesta estratègia perquè els casos detectats en concentren en una àrea molt específica. L’objectiu és identificar pacients asimptomàtics, els quals representen el 50% dels positius detectats a tot Catalunya. Alhora, a partir de demà, també es faran més proves en una carpa instal·lada al barri. La intervenció posa especial énfasis en els joves amb una vida social activa.\nTot i que els experts asseguren que a la regió Metropolitana Nord s’ha fet una bona contenció del virus, indiquen que la incidència de casos positius que s’ha registrat en els darrers dies, ha encès les alertes. ‘Crèiem que havíem de ser proactius i posar en marxa una estratègia que ens permetés detectar persones asimptomàtiques que no presenten una clínica i segueixen fent una vida social activa, participant en trobades familiars i amb amics’, comenta Serra. Assenyala que molts d’aquests ciutadans són joves, que tot i poder patir símptomes lleus com ara un mal de cap, no acudeixen al CAP i tendeixen a automedicar-se. Així, ha detallat que l’estratègia que s’està desenvolupant a Ripollet és ‘molt específica’ i diferent de la que es farà a Terrassa o Sabadell, on els positius per covid-19 presenten un ‘nivell de dispersió elevat’.\nNúria Prat, directora d’atenció primària de la Regió Metropolitana Nord de l’ICS, explica que en aquesta ciutat s’ha detectat una geolocalització de casos en comunitats de veïns concretes. ‘L’Ajuntament ja ha avisat els ciutadans d’aquests edificis per informar-los que s’aniran fent PCR porta a porta’, ha indicat la responsable de l’ICS, que ha dit que el principal objectiu és trobar els pacients asimptomàtics per poder tallar la cadena de transmissió. En aquesta línia, ha detallat que el 50% dels positius per covid-19 registrats a Catalunya a través de PCR, corresponen a persones que no presenten un quadre clínic. En paral·lel, des de dijous i fins dissabte s’instal·larà una carpa mòbil al parc de Maria Regordosa de la població, on també es faran PCR a tots els veïns sense simptomatologia que vulguin sotmetre’s als testos.\nEs calcula que entre aquestes dues actuacions es duran a terme prop de 2.000 proves en aquesta localitat. Les dues responsables del dispositiu es mostren convençudes que aquestes intervencions es traduiran en un augment de la incidència de positius a la zona, ja que se’n detectaran molts que fins ara havien passat desapercebuts. ‘No és una mala notícia perquè pot ajudar-nos a trobar el cas índex’, asseguren. També remarquen que en cap cas es tracta d’una prova pilot, sinó que és una mesura més dintre de la contenció comunitària. Han recordat que s’està fent un rastreig intensiu des dels CAP i els CUAP. Un equip d’infermers i tècnics del CAP La Farigola de Cerdanyola, s’encarregaran de dur a terme el porta a porta a Ripollet. A banda, professionals d’atenció domiciliària especialitzada hi donaran suport. Els veïns i veïnes que podran apropar-se a la carpa a fer-se les proves són els que viuen als carrers Verge de Montserrat, Mancomunitat, Sant Sebastià, Tiana, Nostra Senyora dels Àngels, Nostra Senyora del Pilar, Clos, Rosari, avinguda Estació i Bonavista.


Troba la fèrula de descàrrega a Lleida que millor s’adapti a les teves necessitats\nUna fèrula de descàrrega, també coneguda com a fèrula dental, és un tipus d'aparell fabricat a mida que es col·loca en l'arcada superior o inferior de les dents, depenent de les característiques personals i orals de cadascú.\nT’expliquem per a què serveix una fèrula de descàrrega, així com les diferents patologies que es poden corregir amb elles, els seus símptomes i les seves principals cures.\nUsos de la fèrula de descàrrega\nNormalment, la fèrula dental serveix per a descarregar tota la tensió que s'acumula en la mandíbula en dormir, o bé per a impedir que els músculs o l'articulació sofreixin. Si no es corregeix, pot provocar diferents danys tant en les estructures dentals o en l'articulació temporomandibular (ATM).\nEntre les malalties més comunes per les quals es recomana l'ús d'una fèrula de descàrrega trobem el bruxisme i els trastorns en l'articulació temporomandibular.\nEl bruxisme es manifesta quan una persona, generalment en dormir, grinyola o estreny les dents. En aquests casos, la funció de la fèrula de descàrrega és la de corregir i alleujar la pressió que s'exerceix sobre les dents i la mandíbula, ja que l'aparell és el que rep la descàrrega.\nLa fèrula dental en cas de bruxisme pot corregir les següents dolències:\nDesgast dental: En estrènyer i grinyolar les dents mentre dormim, correm el risc de sofrir un desgast dental que, en els casos més greus, pot comportar la pèrdua de dents.\nDolor d'oïdes: L'acció d'estrènyer les dents pot provocar que l'articulació ATM es vegi ressentida, i per tant, l'oïda es vegi afectat pel fet que el conducte auditiu extern està molt prop d'aquesta articulació.\nDolor cervical o de cap: A causa del dolor referit, molts pacients presenten maldecaps o cervicals molt forts que, a més, remeten amb dificultat amb l'ús d'analgèsics.\nTrastorns en l’articulació temporomandibular (ATM)\nAquest trastorn engloba tot el relacionat amb els músculs i les articulacions que intervenen en la masticació. Entre els símptomes del ATM que corregeix la fèrula de descàrrega trobem:\nMolèsties o dolor en mastegar: Quan un pacient pateix un trastorn d’ATM, pot presentar molèsties o fins i tot dolor en mastegar aliments.\nEspetecs: Alguns pacients amb ATM experimenten espetecs molt desagradables en obrir o tancar la boca, com per exemple en badallar. Fins i tot en algunes ocasions, la mandíbula pot desencaixar-se, la qual cosa resulta una experiència bastant molesta, desagradable i molt dolorosa a vegades.\nCom es fabrica una fèrula de descàrrega?\nLes fèrules de descàrrega es fabriquen a partir de la nostra pròpia dentadura. Per a realitzar-la es col·loca una cubeta amb un material elàstic que s'emmotlla a la forma de la nostra dentadura: una impressió en negatiu de la disposició i forma de les nostres dents.\nLa fèrula pot ser superior o inferior, depenent de l'arcada en la qual es col·loqui, encara que sol anar col·locada en l'arcada superior. Sempre es fabrica amb material dur i sol ser transparent.\nUna vegada la nostra fèrula està ja realitzada, es realitzen els ajustos necessaris per part del dentista perquè s'adapti perfectament a la nostra dentadura.\nDesprés d'aquesta visita es poden realitzar altres en les quals es vagin fent petits ajustos en la fèrula de descàrrega. Aquestes visites de control són necessàries ja que, si la fèrula de descàrrega no està ben ajustada, no fa la seva funció i pot ser perillosa per al pacient.Tal com hem comentat, la fèrula de descàrrega pot ajudar-nos a millorar la qualitat del nostre descans nocturn, garantir-nos que ens aixecarem descansats, sense dolors musculars o de cap i preservar la salut de les nostres peces dentals i de les nostres articulacions temporomandibulars.\nSi tens qualsevol dubte, posa't en contacte amb nosaltres o vine a veure'ns a la nostra clínica al C/Sant Antoni (entrada per C/Germanetes Núm. 2 5è). Estarem encantats d'atendre't i ajudar-te a tenir una millor salut bucodental!


Biblioteca de Veterinària - Search Results - UAB Digital Repository of Documents\nHome > Search Results: Biblioteca de Veterinària\nMedicina i sanitat animals: blog de la Biblioteca de Veterinària / Universitat Autònoma de Barcelona. Biblioteca de Veterinària\nBlog que la Biblioteca de Veterinària va mantenir entre febrer 2011 i octubre de 2017, tant per difondre notícies i activitats de la biblioteca i de la Facultat de Veterinària UAB com per compartir informacions d'actualitat de l'àmbit de la medicina i sanitat animals. [...]\nAgricultura i produccions animals: blog de la Biblioteca de Veterinària / Universitat Autònoma de Barcelona. Biblioteca de Veterinària\nBlog que la Biblioteca de Veterinària va mantenir entre febrer 2011 i octubre de 2017, tant per difondre notícies i activitats de la biblioteca i de la Facultat de Veterinària UAB com per compartir informacions d'actualitat de l'àmbit de l'agricultura i la producció animal. [...]\nAliments: blog de la Biblioteca de Veterinària / Universitat Autònoma de Barcelona. Biblioteca de Veterinària\nBlog que la Biblioteca de Veterinària va mantenir entre febrer 2011 i octubre de 2017, tant per difondre notícies i activitats de la biblioteca i de la Facultat de Veterinària UAB com per compartir informacions d'actualitat de l'àmbit de la ciència i tecnologia dels aliments. [...]\n450x300, 115.0 KB Exposició fotogràfica "La meva mascota" / Universitat Autònoma de Barcelona. Biblioteca de Veterinària\nLa Biblioteca de Veterinària exposa les fotografies del 8è concurs fotogràfic "La meva mascota" entre el 10 de gener i el 10 de febrer de 2022. Aquest concurs l'organitza el Consell de Col·legis de Veterinaris de Catalunya, i enguany s'han presentat 1000 imatges.\n400x279, 93.7 KB Exposició fotogràfica "La meva mascota" / Universitat Autònoma de Barcelona. Biblioteca de Veterinària\nLa Biblioteca de Veterinària exposa les fotografies del 7è concurs fotogràfic "La meva mascota" entre el 3 de març i el 7 d'abril de 2021. Aquest concurs l'organitza el Consell de Col·legis de Veterinaris de Catalunya, i enguany s'han presentat 750 fotografies.\n3000x4000, 770.6 KB Exposició fotogràfica "La meva mascota" / Universitat Autònoma de Barcelona. Biblioteca de Veterinària\nLa Biblioteca de Veterinària exposa les fotografies del 6è concurs fotogràfic "La meva mascota" entre el 18 de novembre i el 19 de desembre de 2019. Aquest concurs l'organitza el Consell de Col·legis de Veterinaris de Catalunya, i enguany s'han presentat 790 fotografies.


Un dispositiu antidroga en un locutori acaba amb 24 identificats i un detingut a Platja d'Aro - Diari de Girona\nUn dispositiu antidroga en un locutori acaba amb 24 identificats i un detingut a Platja d'Aro\nLa Policia Local, els Mossos d'Esquadra i la Policia Nacional van actuar arran de diverses queixes veïnals - Van aixecar 4 actes, una d'elles per portar 12 làsers prohibits\ne.b. | platja d'aro 18.08.2016 | 11:33\nUn dispositiu antidroga en un locutori conjunt entre els diferents cossos policials a Platja d'Aro ha acabat amb 24 persones identificades i una de detinguda.\nL'actuació es va fer després de les queixes veïnals que havia ocasionat aquest local, situat al carrer Estrasburg de la població de la Costa Brava.\nEs va desenvolupar el divendres passat i hi van participar agents de la Policia Local de Platja d´Aro, els Mossos d´Esquadra i el Cos Nacional de Policia.\nL'operatiu de salut pública en el locutori de Platja d´Aro va donar un resultat de 24 persones identificades, una de detinguda i l'aixecament de quatre actes. Aquestes denúncies van ser una d'elles per tinença d'arma blanca prohibida, dues per tinença de droga i l'última, per estar en possessió de 12 làsers prohibits.\nPer la seva banda, els agents de la Policia Nacional van detenir una persona per temes d´estrangeria.\nAquesta actuació conjunta s´emmarca dins dels dispositius que van realitzant periòdicament els tres cossos policials.\nSegons informen els Mossos, la coordinació i col·laboració entre els dos cossos policials es continuarà fent per tal de detectar i prevenir les diferents conductes il.legals que es puguin produir en el futur, al mateix municipi de Platja d´Aro.


Convent de les Germanes Josefines - Arquitectura Catalana .Cat\nConvent de les Germanes Josefines\nC. Santa Joaquima Vedruna, 10\nEs tracta d'un edifici de tres plantes que, seguint els cànons tradicionals dels convents, organitza les dependències entorn a un claustre: l'església que dona al carrer amb accés públic, el refetor, els dormitoris, la capella interior i els serveis. Pericas fa servir en aquest convent una sèrie de recursos historicistes habituals en ell però que són intel·ligentment interpretats i redibuixats: el romànic en la portalada de l'església, amb arquivoltes i sense esculpir, sinó amb els extradossos perfilats per sanefes d'esgrafiats; o l'arqueria del claustre, d'arcs peraltats i capitells no figuratius, que evoca l'arquitectura nassarita; o el portal de la capella superior, amb esgrafiats que omplen els carcanyols de l'arc i que ens remet a l'art mudèjar. Tot, fins a l'últim detall, i amb especial cura la fusteria i el mobiliari, els terres i els vitralls, són d'un disseny exquisit, sense deixar de banda la multiplicitat de formats d'obertures que se succeeixen en els murs, sense perdre el sentit de la simetria. El projecte és de l'any 1928, però la construcció de l'edifici conventual de les germanes Josefines es va allargar en el temps a causa de la seva complexitat, riquesa material i ornamental, i sobretot, l'estancament que va suposar el període bèl·lic de 1936-1939.


Altre rival aragonès per a l’Ontinyent CF: el SD Tarazona | L'Informador\nPublicat a 31 de maig de 2016 el 7:00. Escrit per Juan Antonio Cloquell\nEn la vesprada d’ahir, l’Ontinyent CF coneixia el rival davant el que haurà de jugar en la segona ronda de promoció d’ascens a Segona Divisió B. La sort ha deparat que l’enfrontament siga davant altre conjunt d’origen aragonès, el SD Tarazona, que acabà tercer en el grup disetè de la Tercera Divisió, i ha superat en la primera eliminatòria a l’AD San Juan d’Iruña en vèncer per la mínima en la tornada després de l’empat a domicili. L’encontre d’anada es jugarà aquest diumenge a les 18:00 a terres aragoneses.\nTarazona és una localitat de poc més de 10000 habitants emmarcada en l’espectacular paisatge de la muntanya del Moncayo que contrasta amb la proximitat al riu Ebre. Per a ells és la segona promoció d’ascens a Segona Divisió B consecutiva, tot un èxit després d’una trajectòria de sis temporades consecutives a la Tercera Divisió. Si en la 2012/2013 aconseguien la millor classificació en esta categoria en acabar en novè lloc, la 13/14 sigué millor, quedant sisens a les portes de la promoció. En la temporada 2014/2015 sí que ho aconseguiren, quedant quarts i caiguent eliminats en la primera ronda davant l’At. Levante UD, que els guanyà primer a domicili per 0-2 i després a terres valencianes per 2-1.\nCom ocorre amb el CD Teruel, els turiasonenses tenen un gran compte golejador, amb 70 dianes (1 més que els de Teruel), però presenten millors xifres encaixadores, 33 pels 38 que presentava l’equip veí. El conjunt dirigit per David Navarro, ex del Sariñena, ha fet una lliga de menys a més i en els últims 8 encontres de la competició regular només va concedir un gol, per cap en promoció. Tampoc sap el que és perdre des del passat 3 de gener, pel que el diumenge ja haurà complit 5 mesos complets com a invicte. Entre els seus jugadors destaquen homes com Míchel Sanz, que arribà en la temporada 12/13 i ha estat el màxim anotador en lliga amb 15 gols, al que se li afegeixen Hamza (14), David Soto (10) i Gallego (10). Baix pals Monsalvo ha jugat tots els encontres, encaixant els 33 gols del conjunt.\nL’Ontinyent ja ha posat en marxa la reserva de places d’autobús, que tindrà un cost de 35 euros incloent l’entrada, amb l’eixida des del recinte firal el diumenge a les 8:00 del matí. El club ha demanat entrades de més per a qui vullga viatjar de forma particular, pel qual haurà d’abonar 10 euros. Per a l’eixida de l’autobús serà imprescindible que es complete, ja que el preu és ajustat al màxim. Per adquirir el pack complet o les entrades (se’n disposaran 40 soltes) cal anar a les oficines de l’estadi El Clariano, a partir de demà dimarts i fins a divendres, de 18:30 a 20:30.


Rivera culpa l’independentisme de la crispació provocada per Colau ! directe!cat\ndirecte ! a La República. N. 4126. Diumenge, 9 de maig de 2021 22:25 h\nPolítica Última actualització Dilluns, 11 de maig de 2015 13:00 h\nEl líder de Ciudadanos justifica l’odi generat per Colau i Iglesias aquest cap de setmana contra CiU, i ho atribueix al propi “nerviosisme” de convergència\nPer Albert Rivera, l’agressió del cap de setmana a un membre de la llista de CiU a Barcelona, és fruit de la crispació que els mitjans cavernaris fa temps que intenten fer creure que es produeix a Catalunya. En concret ho atribueix al nerviosisme de la pròpia CiU (la víctima de l’agressió), quan les úniques agressions produïdes han vingut de l’unionisme. El líder de Ciudadanos també ha dit que no hi haurà 27S perquè a Artur Mas no li interessa.\nAlbert Rivera torna a intentar emmerdar l'ambient a les files del sobiranisme negant el 27S\nAlbert Rivera, CiU, Colau, Iglesias\nRivera acusa CiU de “nerviosisme”\nRivera ha fet referència a l’agressió patida per un membre de la llista convergent a Barcelona, a l’inici d’aquesta campanya electoral. El líder de Ciudadanos ha condemnat l’agressió, però ha assenyalat que la causa es troba en el propi nerviosisme de CiU ja que la crispació "va per barris en el sentit que la situació a Catalunya és la que és perquè els qui ens governen de moment i han convocat de moment eleccions anticipades estan molt nerviosos".\nMas té por de Ciudadanos\nAlbert Rivera, alçat per La Vanguardia en les darreres enquestes, ja es veu governant Catalunya passat el 27S. Aquest és el principal motiu que dóna per afirmar que Mas està pactant alguna cosa de sotamà amb Rajoy per a què aquestes eleccions no es puguin produir. Rivera creu que el president intenta evitar la convocatòria, però pateix el “foc amic” d’ERC i ANC que sí que les volen sí o sí. El polític de moda diu que "la condició humana no suggereix tirar-se un tret al peu i després tirar-se una ràfega", però que si el president convoca eleccions, C’s està preparada per disputar-les.\n12 de maig de 2015, 11.40 h\n#8 Aquesta classe era pactada amb els alumnes. Es va pactar no fer entrar cap mitjà de comunicació. Els alumnes conscients de lo cridaners que són els de C,s, no volien formar part d'una manipulació per part de la formació política, com C,s tan donada a manipular al públic i als mitjans de comunicació. Per tant, abans de dir o esciure quelcom informi-se'n. Llegeixi la premsa del Punt/avui, en allà li ho expliquen detalladament\n12 de maig de 2015, 00.23 h\nTambé és culpa nostre que els de la seva ralea siguin uns troglodites, oi? També és culpa dels independentistes que assassinessin a John Lennon, que Fernando Alonso no guany cap cursa, que sempre que cau una torrada al terra cau amb la cara amb la mantega cap avall, en fi, tenim la culpa de tot.\n11 de maig de 2015, 18.25 h\nUna de absolutistes!\nMejías fa un acte electoral a la universitat amb la premsa vetada.\nLa candidata de Ciutadans a Barcelona no intercedeix quan una professora ha negat l'entrada als mitjans.\nLa candidata de Ciutadans a Barcelona, Carina Mejías, ha pronunciat aquest matí una conferència a la Universitat Autònoma (UAB) com a primer acte electoral del dia, i la premsa ha quedat vetada a les portes de l’aula. La raó: una professora ha negat l’entrada als mitjans i ni Mejías ni ningú ... Llegir més\nBarcenita MEJIAS, 20 anys cobrant sobres de Barcenas-PP-CIUDADANOS\n11 de maig de 2015, 16.51 h\nheil RIVERA, parar de robar, lladre!!!\nLes treballadores afectades per aquest cas són Haridian D. F. i una altra que ha volgut preservar la seva identitat pel fet que, sempre segon... Llegir més\n11 de maig de 2015, 16.27 h\nEl Sr Rivera: C,s. ¿DE DONDE SACA DE TANTO COMO GASTA ?\nC,s marca blanca del PP, està segurament compromès a malbaratà la Independència . I aquest compromís, el te molt esgotat de Tv., entrevistes varias i no parar. C,s son una colla de semi nou-vinguts polítics, subvencionats i em el "PAVO" al cap.\nMolts d'ells em una clara antipatia a Catalunya, em algunes ocasions per complexes dels seus orígens (v.g. Cañas )\nRIVERA , ESCINDIDO DEL PP PARA FUNDAR CIUDADANOS\n11 de maig de 2015, 16.24 h\nEL RIVERA PROCEDE DEL PP, DEL QUE SE FUE PARA FUNDAR CIUDADANOS, LA ESCISIÓN DEL PP EN CATALUNYA, NO ES CIERTO QUE NO HAYA TENIDO VINCULACIÓN CON PARTIDOS ANTERIORMENTE COMO LE GUSTA DECIR.\n11 de maig de 2015, 16.22 h\nNeo.Nazi Le Pen Rivera del terrorista Franco el mariquita\n11 de maig de 2015, 16.20 h\nNo son res mes que la criminal i sanguinaria Falange\nAquest LePen Rivera el neo.nazi ens vol exterminarCiudadanos del Terrrorista Franco\n11 de maig de 2015, 16.11 h\nEl metge del senyor Rivera li tindrà de cambiar la medicacio, aquesta li provoca alucinacions com arribar a gobernar Catalunya\n11 de maig de 2015, 15.25 h


Jaume Santandreu i Sureda: 161. TOTS SOM PROSTITUTS\nQuan te toquen els bemolls, molt honorable apòstata, reacciones de forma irracional, talment com fan els teus antics jerarques. La teva remugadora protesta per la meva proclama a favor de la prostitució com a treball legal i degudament remunerat, m'obliga a retornar al tema.\nEn aquest món -l'altre és un bordell per a fantasmes- tots, absolutament tots, exercim de prostituts. Tots venem part del nostre cos. Els obrers treballen amb les mans. El futbolistes amb els peus. Els psicòlegs amb la llengua. Els àrbitres amb els ulls. Els músics amb les orelles. Els perfumaires amb el nas... I tots ells miren de treure bona tallada del seu ofici.\nTotes les institucions, àdhuc les més sagrades, es converteixen en fonts de prostitució. L'Església, la santa bagassa com la batejà sant Jeroni, prostitueix l'Evangeli. Les clíniques privades prostitueixen la salut. Els col·legis elitistes prostitueixen l'educació. Les ONGs prostitueixen els pobres. La monarquia prostitueix la democràcia.\nTanmateix, l'última raó de les relacions laborals és el lucre. Tots els professionals, tots, àdhuc els més sagrats, treuen el suc, tot prostituint-lo, a l’art que exerceixen. Tots viuen com déu de llur ofici.\nDeixem-nos d'enrevolteries i confessem -tants d'anys d'anar de mascles junts m'has empeltat la jeia- que per un enravenat pardal de negre donaríem fortuna i honra.\nPublicat per Jaume Santandreu i Sureda a 12:48


Un Salt al cinema: Luz silenciosa\nEstrena comercial divendres 22 de Febrer de la pel·lícula mexicana LUZ SILENCIOSA, tercera pel·lícula del director i guionista Carlos Reygadas ("Batalla en el cielo" i "Japón").\nPel·lícula càlida, poètica i commovedora, Llum Silenciosa mostra els conflictes interns d'un pare de família que ha trencat les regles del joc cometent adulteri. Una història d'amor il·lícita entre grangers de la comunitat menonita de Mèxic, comunitat on els valors socials i familiars estan molt arrelats.\nCarlos Reygadas, el "noi dolent del cinema mexicà", presenta el seu últim treball rodat en plautdietsch, dialecte germànic provinent de Frisia, utilitzat en la vida real per la comunitat menonita. La pel·lícula està rodada amb llargs plans seqüència, en alguns moments en temps gairebé real (el desdejuni de la família, el bany dels nens) i amb actors no professionals.\nSelecció de premis obtinguts:\n* PREMI DEL JURAT - CANNES 2007\n* MILLOR PEL·LÍCULA i MILLOR DIRECTOR- HUELVA 2007\n* PREMI FIPRESCI - RIO DE JANEIRO 2007\n* PREMI HUGO DE ORO - CHICAGO 2007\n* MILLOR PEL·LÍCULA - BERGEN 2007\n* MILLOR PEL·LÍCULA DE FICCIÓ, MILLOR FOTOGRAFIA i PREMI DE LA CRÍTICA- LIMA 2007\nSinopsis: Johan i els seus són menonitas establerts en el nord Mèxic. En total contradicció amb la llei de Déu i dels homes, Johan, home casat i pare de família, s'enamora d'altra dona.\nPublicat per Deric a 18:11


Mazoni tancarà la programació del festival Altacústic 2017 d’Altafulla | Diari de Tarragona\nL’acompanyaran dotze grups més en una quarta edició que se celebrarà els dies 20, 21 i 22 de juliol.\n21 de Junio de 2017 - 18:50 hs\nJay Lem’on presenta el seu àlbum de debut ‘Shake Your Mind’, publicat el passat mes d’abril\nL’escenari de la plaça de l’Església ha estat l’escollit per presentar l’edició d’enguany que ha anat a càrrec del director artístic de la mostra, Kike Colmenar, acompanyat de l’alcalde d’Altafulla, Fèlix Alonso; la regidora de Cultura, Montse Castellarnau; el responsable de la plataforma internacional Gigmit a l’Estat espanyol, Sascha Siebenmorgen, i un dels artistes participants Jay Lem’on, que ha interpretat dues peces que sonaran en aquesta edició.\nEl director artístic de l’Altacústic, Kike Colmenar, ha destacat la col·laboració amb Gigmit, ja que a partir d’aquesta plataforma “es van rebre més de 500 propostes musicals d’arreu d’Europa, de les quals se n’han escollit tres perquè actuïn a l’Altacústic”.\nI ha afegit: “Aquest interès és un termòmetre per demostrar l’interès que hi ha entres els grups per participar en aquest festival, i també la gran feina que fa Gigmit a l’hora de posar en contacte a artistes, programadors i agents culturals de tot Europa”.\nL’horari dels concerts serà a partir de les 20h i tindran l’entrada lliure. El festival està organitzat per la regidoria de Cultura de l’Ajuntament d’Altafulla, el patrocini d’Estrella Damm, i la col·laboració de Gigmit i Illenc. Aquest darrer és fruit de què tres de les bandes que actuen també a l’Altacústic són provinents de les Illes Balears. El pressupost de la mostra és d’uns 15.000 euros.\nDijous 20 de juliol. A la Plaça de l'Església\n20:00 MARIA VIDAL. L’altafullenca Maria Vidal presenta, a través de la seva veu, un repertori d’estàndards de jazz, soul, pop d’autor i folk en format acústic i arranjaments molt personals. L’artista ens arriba amb el seu nou format, acompanyada d’Oscar Vidal a la guitarra i Luís Chacón a la percussió́ amb qui conforma una banda el caire molt íntim.\n21:00 JAY LEMO’N. Jay Lem’on presenta el seu àlbum de debut ‘Shake Your Mind’, publicat el passat mes d’abril d’aquest any. Un viatge ‘pop-rock’ entre cançons que explora moments de vida. Sincer i amb energia sobre l’escenari, l’àlbum arriba amb molta força i es presenta en format TRIO, per mostrar l’essència de cadascuna de les cançons, acompanyat del bateria tarragoní Joan Torné i el baixista reusenc David Cuenca.\n22.30 ARIANA ABECASIS. “Philosophades” és un disc personal i intimista. Són melodies que cal consumir lentament per assaborir-ne tota la dolçor i copsar-ne totes les subtileses. És un sac de pensaments teixits delicadament amb el fil de seda d'una veu dolça. Hi trobareu ressons de rock progressiu i simfònic, però també la influència de la formació clàssica de l'Ariana i referents més contemporanis, com Patrick Watson o Bon Iver.\n20:00 Escales de la Placeta DAVID PHILIPS. David Philips és un músic multi-instrumentista, compositor i productor amb una extensa carrera que l’ha portat a recórrer el món portant la seva música als festivals més importants. Ha treballat amb llegendes del jazz i el blues com ara Brian Jackson, George Braith o Charlie Wood. En aquesta edició ens visita per presentar el seu cinquè treball en solitari “The Rooftop Recordings 2” gravat i produït per Philils, on exposa també el seu talent com a pintor fent servir les seves aquarel·les d’ocells pel disseny del disc. Un treball molt íntim i personal.\n20:45 Plaça de l'Església DONALLOP. El duet dels mallorquins Pere Bestard i Joana Pol enceta aquest 2017 una nova etapa. Nou disc i nou segell “Misteris de sa vida” (Mésdemil 2016), i nou productor, Paco Loco. Una nova passa que els permet jugar amb les intensitats i els matisos a cada cançó. Per ells la música “és una expressió tràgica de la vida que ha d’acabar en una catarsi”.\n21:45 Plaça de l'Església ESCARTEEN SISTERS. La Flavia, la Laia, el violoncel i el violí, un quartet de cordes. Ens presenten una compilació de cançons eclèctiques. Algunes improvisacions per refrescar-ho, arranjaments per arrodonir-ho, i un relat per a enllaçar-ho. Hi ha temes coneguts però es capgiren amb l'arranjament i s'adapten a la formació i tot això assaonat amb temes propis. Tal vegada desperten un "dejavu", tal vegada un nou punt de vista... Han guanyat el primer premi del concurs acústic de Barcelona 2016 i el premi del públic, que els permet fer un primer disc\n22.30 Plaça del Pou RENALDO Y CLARA. Renaldo & Clara segueixen escrivint precioses tonades pop, però ara han decidit obrir finestres, amagar les cortines i deixar que el que abans era una escletxa de llum sigui un focus de generosa projecció. Els afores els presenta provant amb naturalitat textures, afegint ritme i vigor i mirant més enllà del seu jardí. Encanteri i mudes noves”. “Una explosió de pop càlid, vital, amb una tornada que se t’enganxa i una producció plena de detalls i matisos que recorda al millor dels primers discos de The Cardigans o als últims de The Bird & The Bee.”\n23:30 Plaça del Pou PAU VALLVÉ. Pau Vallvé torna amb un nou disc, bé, no un, sinó dos. Un disc doble amb 22 cançons. El 15è de la seva discografia i el 4t signat sota el seu nom. Després d'haver fet una gira de 90 concerts amb el seu anterior disc incloent gira europea, ara torna als escenaris i, com ja és habitual en ell, ho fa amb una nova formació. Aquest projecte ja consolidat dins l'escena musical del nostre país, torna als escenaris amb un concert més elèctric i potent que mai.\n20:00 Escales de la Placeta PISTOLA. És el projecte en solitari del músic mallorquí Roger Pistola.Després de passar per diferents formacions tant a l'illa com a la península i de col·laborar amb artistes com Xarim Aresté, Manolo García o Joan Bibiloni, s'endinsa en un nou viatge personal amb "A punt i a part”; un exercici d’introspecció sincera i gens pretensiosa, mostrant-se a si mateix com a un cantautor amb ànima, i una manera de compondre, tocar i cantar molt personal.\n20:45 Plaça de l'Església CASA DAS FERAS. No anar a cavall ni beure en cantines mexicanes embruta les nostres ments i perjudica el bon fer. Casa das Feres l'assumeix i suporta seguint el seu estricte manual de supervivència: portar petaca, fer servir el cor i seguir tocant quan els hi tallen la llum.\n21:45 Plaça de l'Església PAVVLA. Pavvla és el projecte musical de l’actriu i compositora Paula Jornet, que debuta amb el disc Creatures, una proposta íntima i personal, que balla a mig camí entre el folk, l’electrònica i el pop. L’artista, que desprèn potència, delicadesa àcida i caliu, ja ha commogut la indústria musical estatal i internacional.\n22.30 Plaça del Pou THE PRUSSIANS. The Prussians és un miracle. Una rocambolesca sort d'orígens i influències que han resultat en grup esplèndid. Brillants i insultants joves, la mitjana d'edat del grup no arriba als 22 anys, no existeix en aquest país una combinació així de guitarres fosques i distorsió al servei del ball, d'atmosferes denses trepades per una robusta maquinaria rítmica que comanda el exuberant torrent vocal del seu líder. Un directe tan fresc com aclaparador acaba d'arrodonir aquest prodigi.\n23:30 Plaça del Pou MAZONI. Menys és més. Després de consolidar-se com un dels grans noms de l’escena pop a Catalunya, Mazoni sorprèn amb un nou disc íntegrament en català “Carn, os i tot inclòs”. Amb aquesta nova aventura, Mazoni, refunda el seu projecte per encarar nous reptes sense oblidar les cançons que l’han fet conegut com “Eufòria”, “No tinc temps”, “La promesa”, “Never Push a sailor" o la recent “Ailodiu”.


AOL tornarà a ser independent nou anys després - YCOM\nAOL tornarà a ser independent nou anys després\nEl proper 9 de desembre, i després de vuit anys de relació, acabarà el matrimoni entre America On Line (AOL) i Time Warner, amb més ombres que llums. És la fi d’una relació que va constituir una de les primeres grans operacions d’adquisició de l’era Internet.\nRedacció – AOL fou en el seu moment un dels grans ISP’s que va contribuir a l’expansió d’Internet entre els usuaris finals dels Estats Units, fet que va despertar l’interès d’un gran grup mediàtic com Time Warner, que juntament amb Disney o Viacom constituïa i constitueix un dels grans trusts empresarials del sector dels continguts, amb potes en el món del cinema, la publicitat o les telecomunicacions. En el seu poder té a empreses com els canals de televisió HBO (productor de moltes sèries de gran èxit) i la CNN, la productora New Line Cinema o el grup d’entreteniment Warner Bros.\nAl seu moment, l’aliança d’ambdues empreses va tenir en contra l’oposició de Disney, un dels conglomerats que feia la competència a Time Warner, i a grups de ciutadans que temien per un autèntic monstre que monopolitzés l’accés a la Xarxa. Finalment, un any després (gener de 2001) la FCC (Federal Communications Commission, l’organisme federal nord-americà que regula certs aspectes del mercat de les telecomunicacions) va autoritzar l’operació.\nDe llavors ençà, l’empresa conjunta resultant, AOL Time Warner, ha estat una decepció continuada. Com a prova, la capitalització total amb què sortirà a la borsa la nova AOL: 3.400 milions de dòlars. En comparació, i per la quantitat que va abonar Time Warner en el moment de la seva absorció, en el 2000 AOL tenia un valor estimat de 163.000 milions de dòlars.\nEls preparatius per a aquesta separació s’han anat fent al llarg dels darrers mesos, i tampoc és l’única unitat que Time Warner separarà del seu negoci principal, pel que sembla que la crisi està obligant a aquesta empresa a dur a terme una reestructuració desfent-se de les divisions que li són menys rendibles.\nLa independència d’AOL suscita la pregunta de si la nova companyia buscarà expandir-se amb força fora dels Estats Units, o les seves activitats es limitaran principalment a aquest país. Actualment, AOL compta amb presència en 37 països amb 38 edicions (incloent la de Hong Kong, antic enclavament britànic a l’Àsia i avui zona amb una sobirania especial de la Xina), malgrat que en alguns casos no passa de ser una presència purament testimonial.\nAmb el retorn d’una AOL en solitari, torna a l’activitat una de les companyies històriques d’Internet. Benvinguda un altre cop, AOL.


Cartells penjats al metro per Octuvre.cat / Twitter\nUna campanya publicitària al metro ha fet bullir les xarxes aquesta setmana. Es tracta de diversos cartells de gran format, col·locats en exhibidors OPI del transport metropolità, firmats pel col·lectiu independentista Octuvre.cat. Els missatges carreguen contra la “màfia” dels grans poders –fàctics, polítics i econòmics– de l’Estat i assenyala per exemple a la monarquia, el grup Planeta, Jose María Aznar o RTVE.\nTransports Metropolitans de Barcelona (TMB) ha confirmat al TOT Barcelona, com han insinuat també els propis organitzadors a Twitter, que les imatges difoses no eren anuncis pagats i validats per TMB, sinó que “van ser col·locats a sobre del vidre per fer la foto”.\nL’entitat ha exposat en un fil de piulades que l’acció volia fer arribar “a tothom” els missatges difosos durant 2020 en vídeos a internet. Han recordat que fa 7 anys ja van intentar fer una campanya estàndard i no van poder: “Aquest cop ni ho hem intentat”. “L’espai públic queda en mans dels de sempre. Es pot anunciar la màfia, però no aquells que la denuncien”, acusen.\nAixí és com l'espai públic queda en mans dels de sempre. Es pot anunciar la màfia, però no aquells que la denuncien. Aquest cop ni ho hem intentat. I no ho necessitem. Som milers els que ens continuarem organitzant per trencar el silenci.\n— octuvre (@OctuvreCAT) December 22, 2020\n2020 ha estat el primer any d'@OctuvreCAT. Al 2021 caldrà seguir dempeus davant la indústria de la mentida. I #QueHoVegiTotom ✊\nGràcies per ser-hi! pic.twitter.com/NruTsVRL06


Nou podcast dedicat a Gabriel Ferrater | Associació d'Escriptors en Llengua Catalana\nL'Associació publica avui un nou episodi del podcast Parlem de literatura?, dedicat al poeta amb motiu de l'Any Gabriel Ferrater coincidint amb la data de naixement de l'escriptor. Es tracta d'una conversa de mitja hora entre Jordi Cornudella, comissari de l'Any, i Enric Sullà, vocal de l'Associació Gabriel Ferrater.\nEscolta'l a Ivoox i Spotify\nEl podcast de l'AELC té, fins ara, setze episodis dedicats a la literatura catalana. S'hi poden trobar capítols dedicats als anys commemoratius de Felícia Fuster, Joan Triadú o Teresa Juvé, també hi ha converses amb els guanyadors dels Premis de la Crítica o del Premi Jaume Fuster i episodis dedicats a la traducció, la literatura infantil i juvenil o a la ciència-ficció.\nReus, 1922 - Sant Cugat del Vallès, 1972. Va ser escriptor i lingüista. Autor d'una de les més rellevants obres poètiques de la literatura catalana de postguerra, amb tres únics reculls Da nuces pueris (1960), Menja't una cama (1962), Teoria dels cossos (1966), que va aplegar en un volum, i Les dones i els dies (1968) que va suposar el punt final d'una aventura poètica insòlita en el marc de les lletres catalanes.\nL'erotisme franc i el pas del temps són una constant en la seva obra. Els poemes "In memoriam" i "Poema inacabat", són uns dels testimonis més valuosos de la guerra civil i de les seves conseqüències. Professor de lingüística i crítica literària a la Universitat Autònoma de Barcelona, va començar a escriure una sèrie d'articles de doctrina lingüística a Serra d'Or (1969-72) sota el títol "De causis linguae", dels quals destaca l'esbós d'una teoria mètrica basada en el component fonològic de la gramàtica generativo-transformacional proposada per Chomsky i Halle. Va traduir al català Der Prozess, de Franz Kafka; Language, de Leonard Bloomfield, i Cartesian linguistics, de Noam Chomsky. Consulta la seva pàgina\nFotografia: Arxiu Ferrater.


ADJUNT CAP ADMINISTRACIO (H/D) -GRUP INDUSTRIAL MULTINACIONAL - Ofertes de feina - Axxon - BRINGING TALENT TO BUSINESS\nADJUNT CAP ADMINISTRACIO (H/D) -GRUP INDUSTRIAL MULTINACIONAL\nLloc de treball: ADJUNT CAP ADMINISTRACIO (H/D) -GRUP INDUSTRIAL MULTINACIONAL\nAxxon Finances & Administració cerca per a important grup industrial multinacional de la Selva un/a: ADJUNT CAP ADMINISTRACIO (H/D).\nReportant a la direcció de làrea la persona seleccionada es responsabilitzarà de proporcionar tot el suport necessari loperativa del departament dAdministració. Participarà activament en la tramitació dels procediments administratius vinculats tant a les unitats productives com amb la central.\n- Realitzar la preparació de la documentació relativa a la declaració dimpostos.\n- Controlar les transaccions administratives amb la filial europea.\n- Registrar els assentaments comptables, factures rebudes i emeses.\n- Registrar la comptabilitat de la unitat de negoci assignada.\n- Donar suport en el procés de tancament comptable.\n- Realitzar les conciliacions bancàries.\n- Revisar, conciliar i analitzar lestat de clients i proveïdors.\n- Donar suport en la gestió dels comptes anuals i suport a auditoria.\n- Facilitar la optimització de processos interns.\n- Ajudar en la planificació i control de tresoreria.\n- Participar en lelaboració del tancament mensual del compte de resultats.\n- Experiència mínima de 3 anys en una posició comptable.\n- Bons coneixements en la gestió dimpostos.\n- Trajectòria laboral en grans empreses internacionalitzades o entorns multinacionals amb filials productives.\n- Incorporació en un important grup industrial amb projecció internacional.\n- Projecte estable i de llarg recorregut.\n- Possibilitat de vincular un Pla de carrera.\n- Grau en ADE, Economia o Empresarials.\n- Domini Excel.\n- Bona gestió del mòdul comptable en ERP.\n- Competències: Anàlisis del detall; Planificació i Organització; Treball en equip.


El diputat de la CUP, Carles Riera, gravat per una càmera en una entrevista amb l'ACN, el 6 d'agost del 2020 LAURA FÍGULS / ACN\nDissabte, 08 Agost 2020 14:44\nEl diputat de la CUP al Parlament Carles Riera ha defensat que la via unilateral és "l'única" possible per forçar l'Estat a un diàleg que resolgui la situació política catalana i culmini amb l'autodeterminació. Per això, ha rebutjat "qualsevol iniciativa que sigui merament simbòlica", com la celebració d'una nova consulta no pactada. "Nosaltres, un altre referèndum de pega no el farem, ni el proposarem ni el convocarem", ha assegurat en una entrevista amb l'Agència Catalana de Notícies (ACN). Per a la CUP, cal mantenir "la confrontació amb l'Estat" i això passa per la desobediència civil, per mobilització permanent i per defugir tota iniciativa "que no sigui efectiva". "L'època dels símbols s'ha acabat i s'ha esgotat", ha conclòs.


Casal de Nadal de Sant Fruitós de Bages — Ajuntament de Sant Fruitós de Bages\nCasal de Nadal de Sant Fruitós de Bages\nCasal de Nadal de Sant Fruitós de Bages Un any més ja tenim a punt el Casal de Nadal de Sant Fruitós de Bages, per a infants de P3 fins a nens i nenes de 6è. https://www.santfruitos.cat/actualitat/noticies/casal-de-nadal-de-sant-fruitos-de-bages https://www.santfruitos.cat/actualitat/noticies/casal-de-nadal-de-sant-fruitos-de-bages/@@download/image/0112151048_fulletocasalnadal2015.jpg.jpg\nUn any més ja tenim a punt el Casal de Nadal de Sant Fruitós de Bages, per a infants de P3 fins a nens i nenes de 6è.\nUn any més ja tenim a punt el Casal de Nadal de Sant Fruitós de Bages, aquest any organitzat des del CAE, formació i serveis socioculturals i l’Àrea de Joventut de l’Ajuntament amb la col•laboració del MIJAC Estel Amic de Sant Fruitós. Les activitats del casal de Nadal giraran al voltant de diferents personatges de còmic. Des de personatges del còmic internacional (Doraemon, Barrufets, Spiderman, Tinti n, Astèrix …) a personatges més nostrats (Mortadel.lo i Filemó, Ot el Bruixot, En Pere sense por…).\nEstà dirigit per a infants de P3 fins a nens i nenes de 6è. El Casal es farà tots els dies laborables entre el 23 de desembre i el 7 de gener, ambdós inclosos, en horari de mati, de 9’30 a 13’30h i amb la possibilitat de fer una hora d’acollida de 8’30 a 9’30h.\nEls preus van des dels 60€ als 93€ amb possibilitats de descomptes per a germans, nens i nenes del MIJAC i famílies nombroses i monoparentals.\nEl dimarts 15 de desembre es farà una reunió informativa a les 20h al Nexe.\nLes Inscripcions es poden fer al NexeJove o a l’Àrea de Cultura fins el 16 de desembre.\nConsulteu els preus al full informatiu


900 persones ja han participat a la Consulta - sentmenat.com\nInici Societat Civil 900 persones ja han participat a la Consulta\n900 persones ja han participat a la Consulta\nUns 900 sentmenatencs, al voltant del 15% dels ciutadans amb dret a vot, havia participat a la Consulta per la Independència fins a aquest migdia. L‘afluència de votants a la mesa electoral instal·lada al Salonet de la Societat Coral ha estat constant des de les 9 del matí.\nEn un matí plenament festiu i lúdic gràcies a la presència de la Fira de Santa Llúcia i també de les activitats organitzades per Sentmenat per l’Autodeterminació, al voltant de 900 sentmenatencs s’han apropat al salonet de la Societat Coral fins les 3 del migdia per dipositat el seu vot en alguna de les quatre urnes instal·lades.\nUns resultats de participació que han estat rebuts amb satisfacció per l’organització de la Consulta i que s’equiparen a la mitjana de participació de tots els municipis que avui participen en aquesta jornada electoral.\nUna jornada electoral que ha transcorregut amb absoluta normalitat, tret de la presència anecdòtica de quatre falangistes que, si bé semblava que venien amb ganes de provocar, han marxat de seguida en veure la gran afluència d’electors que es concentraven al Coro.\nLa jornada continuarà de forma ininterrompuda fins les 8 del vespre, en una tarda en què s’espera la presència de tres observadors internacionals provinents de Còrsega, Flandes i Gal·les.\nDes 13, 2009 Redacció\n13D: Sentmenat decideixEl 'Sí' s'imposa a la Consulta per la Independència amb el 95,05% dels vots


Els carrers tallats no eviten les escridassades contra Rajoy - Diari de Girona\nEls carrers tallats no eviten les escridassades contra Rajoy\nDesenes de policies apostats a l'entorn de la biblioteca i diversos carrers de la ciutat tallats\nEls carrers tallats no eviten les escridassades contra Rajoy marc marti/ aniol resclosa\nLa sort és que a Girona ja estem tan acostumats als carrers tallats que no ens ve d'aquí, quan no és Joc de trons són els manaies, i quan no, una processó o una de les 300 curses atlètiques que els caps de setmana se celebren a la ciutat. Ahir va ser la visita d'un president de govern espanyol. I què? L'avinguda Sant Francesc i el carrer Nou, les dues vies a les quals donen els estudis de TV Girona, van quedar al migdia tallats al trànsit rodat i al de vianants. La raó era que un centenar d'independentistes esperaven Rajoy a la sortida dels estudis televisius.\nEl dispositiu policial per l'escàs centenar de persones que esperava Rajoy era exageradament suficient. Ben bé una vintena de Mossos d'Esquadra uniformats impedien l'accés a aquell tram de carrer, excepte als veïns que acreditessin el seu domicili i a la premsa. A més, a dins de la «zona exclusiva» -que recordem-ho, era via pública- el personal de seguretat de Rajoy impedia als fotògrafs acreditats realitzar la seva feina. Ni tal dispositiu va poder impedir que a la sortida fos increpat amb crits de «Independència» i algun o altre insult i invitació a marxar de Catalunya.\nTambé es van tallar els carrers que donen accés a l'hotel Double Tree by Hilton, on després de l'entrevista televisiva es reuniria amb militants. Però tampoc això va impedir que veïns i independentistes l'escridassessin.\nJa abans, i totes les travessies que hi donen, ja que Rajoy tenia previst visitar la biblioteca Carles Rahola, que tenia policies fins i tot enfilats al teulat. També allà hi havia una vintena d'independentistes esperant-lo, que en aquest cas es van quedar amb les ganes de fer-li saber l'opinió que tenen d'ell.\nRajoy i Albiol van esgrimir «problemes d'agenda» per no visitar la biblioteca i per anul·lar la passejada pels carrers de Girona, però en la ment de tothom hi havia els incidents del dia anterior a Reus.


Una cookie és un petit arxiu de text que s'emmagatzema en seu navegador quan visita gairebé qualsevol pàgina web.\nLes cookies no poden llegir dades que tingueu al disc de dur de l'usuari ni tampoc altres cookies creades per altres proveïdors de serveis. Aquestes cookies s'utilitzen principalment amb finalitats estadístiques, ja que proporcionen informació rellevant del web per millorar el serveis als seus usuaris. Els llocs web tampoc tenen accés a cap altra informació guardada al seu ordinador. Tota la informació que les cookies recopilen és anònima i no està vinculada a les seves dades personals.\nPer a un millor control, té la possibilitat de configurar el seu navegador per ser avisat de la recepció de cookies a l'ordinador, si bé, Tot Kilain, no es responsabilitza de que la seva desactivació impedeixi el correcte funcionament de la pàgina web.\nTot Kilain, en compliment de la Lei 34/2002 de 11 de juliol, de serveis de la societat de informació i comerç electrònic, i de la directiva comunitària 2009/136/ CE, informa que en el seu web utilitza cookies pròpies i de tercers per optimizar i adaptar-se a la seva navegació i preferéncies. Aquestes cookies són emmagatzemades al seu navegador.\nL'anàlisi de les dades ens permet millorar la web i oferir una informació més personalitzada, gràcies a les dades de caràcter estadístic recopilades. Si continua navegant entenem que accepta la nostra política de privacitat i l'ús de cookies.\nSon aquelles cookies que són al seu ordinador i gestionades per nosaltres per al millor funcionament de la web. La informació recopilada s'empra per millorar la qualitat dels nostres serveis i la seva experiència com a usuari.\nAquest lloc web utilitza las següents cookies de Google Analytics, que emmagatzema cookies per elaborar estadístiques sobre el trànsit i el volum de visites d'aquest web. En utilitzar aquest lloc web està acceptant el tractament de la informació sobre vostè per Google. Per tant, l'exercici de qualsevol dret en aquest sentit haurá de fer comunicant-se directament amb Google.\nEn qualsevol moment pot exercir el seu dret de desactivació o eliminació de cookies d'aquest web. Aquestes accions es realitzen de manera diferent en funció del navegador que utilitzeu. Aquí té una guia ràpida per als navegadors més populars:\nNi aquesta web i els seus representants legals es fan responsables ni del contingut ni de l'vericidad de les polítiques de privacitat que puguin tenir els tercers esmentats en aquesta política de cookies.\nEls navegadors web són eines encarregades d'emmagatzemar les cookies i des d'aquests s'efectuarà el seu dret a l'eminicació o desactivació de les mateixes. Ni aquest web ni els seus representants legals poden garantir la correcta manipulació de les cookies per part d'aquests navegadors.\nEn el cas de las cookies de Google Analytics, aquesta empresa emmagatzema les cookies en els servidors als Estats Units, i es compromente a no compartir-les amb tercers, excepte en els casos en q´è sigui necessari per al funcionament del sistema o quan la llei obligui a aquest efecte. Segons Google no guarda la seva adreça IP. Google Inc. és una companyia adherida a l'Acord de Port Segur que garanteix que totes les dades transferides seran tractades amb un nivell de protecció d'acord amb la normativa europea. Podeu consultar información a l'adreça: http://safeharbor.export.gov/list.aspx.\nSi desitja més informació sobre l'ús que Google dóna a les cookies li adjuntem aquesta altra adreça: https://developers.google.com/analytics/devguides/collection/analyticsjs/cookie-usage?hl=es&csw=1


Segons ha pogut saber Ràdio Igualada, Puigdemont va venir tres dies a Igualada coincidint amb l’acte central de campanya que es va fer a la capital de l’Anoia a principi del mes de desembre. La connexió via Skype que es va fer al Teatre Municipal l’Ateneu la va fer des d’una de les habitacions del Canaletas i no pas des de Brussel·les.\nLa notícia s’ha sabut ara després que una de les components de l’entitat Les Dones de la Tardes dels Dimecres hagués confessat que va veure Puigdemont a Igualada. La Maria del Carme explica a Ràdio Igualada que “de tots és sabut que algunes de les components de l’entitat fem els millors canelons de Catalunya, i ens van demanar si podíem fer-ne una safata”. La Maria del Carme comenta que “els vam dur al Canaletas, i ens va aparèixer Carles Puigdemont. Jo mateixa, la Conxita i la Rosa ens vam quedar sense paraules. El president ens va dir que no diguéssim res”. Les tres membres de les Dones de les Tardes dels Dimecres van estar xerrant una estona amb Puigdemomt, i els va confessar que creuava habitualment la frontera per venir a Catalunya utilitzant alguns camins que superen la frontera i que ho feia gràcies als consells d’un tal “Ausacs… Ausàs o un nom semblant”. Les tres components de l’entitat van destacar que “vam veure Puigdemont molt bé, i ens va dir que estalviava en cafès per poder pagar totes les despeses que tenia a Brussel·les” També es va mostrar molt graciós quan ens va dir que el PP també feia els actes electorals per 4G…. és a dir, per 4Gats. Hahahahahaha, vam riure molt. No vam entrendre el “xiste”, però vam riure molt”.


Cavaco Silva, reelegit president de Portugal\nEl president de Portugal, el conservador Anibal Cavaco Silva, de 71 anys, ha estat reelegit per a un segon mandat de cinc anys en les eleccions celebrades avui. Cavaco ha obtingut el 53,5% dels vots, després de l'escrutini provisional gairebé conclòs.\nEl seu principal rival, Manuel Alegre, candidat del Partit Socialista (PS) que governa Portugal, no ha aconseguit el seu objectiu d'obligar a Cavaco a disputar amb ell una segona volta en obtenir un 19 % de sufragis.\nLes eleccions presidencials, celebrades enmig de la greu crisi econòmica que viu Portugal i el temor al fet que hagi de demanar ajuda econòmica externa, han viscut una alta abstenció, de gairebé un 53% enfront del 38,74% dels comicis anteriors, en 2006.\nEn la jornada electoral s'han produït a més fallades en el sistema informàtic i en la utilització del carnet digital de ciutadà, necessari per votar, que segons portaveus de la Comissió Nacional d'Eleccions (CNE) han pogut perjudicar el sufragi, encara que el Govern ha assegurat que no han estat la causa de l'elevada abstenció.\nTant Cavaco com Alegre i els altres quatre candidats que concorrien als comicis havien exhortat a la població a acudir a les urnes i desafiar el clima anormalment fred que viu aquests dies Portugal.\nL'esquerra resta vots a Alegre\nEls aspirants amb menors possibilitats de guanyar l'elecció, segons els sondejos previs, han donat al final una sorpresa i sumat més vots de l'esperat, un 26 % en total, amb el metge Fernando Nobre, que ha superat el 13 %, al capdavant.\nAquests quatre candidats, procedents de l'esquerra, han restat al final més vots a Alegre que a Cavaco, malgrat que el seu reconegut objectiu comú era forçar al cap d'Estat a una segona volta.\nFrancisco Lopes, recolzat pel Partit Comunista, cinquena força parlamentària, ha aconseguit un 7 %, i el diputat de Madeira José Coelho, del petit partit Nova Democràcia, el 4,3 %dels vots.\nFinalment el diputat socialista i ex alcalde de la ciutat septentrional de Viana do Castelo, Defensor Moura, que es presentava com a independent i sense el suport del seu partit, ha tingut l'1,6 per cent dels electors.\nEn el partit de Cavaco, el Social Demòcrata (PSD) la jornada electoral s'ha viscut amb eufòria mentre en les files del PS s'ha notat el temor al fet que un segon mandat del líder conservador faci encara més tibant la ja difícil cohabitació amb el primer ministre socialista, José Sócrates.\nEl PS va guanyar les eleccions municipals i legislatives de 2009, però va perdre la majoria absoluta assolida en 2005 i només ha pogut aplicar les dures mesures econòmiques necessàries per reduir el dèficit fiscal lusità gràcies a l'abstenció del PSD al Parlament.\nEl cap d'Estat, de 71 anys, que també va ser primer ministre entre 1985 i 1995, podrà usar aquesta atribució a partir del mes que ve quan sigui investit president per un segon i últim període de cinc anys.


Els temes d’en Xino – Fes Ta Festa – La cultura popular a la ràdio i a internet\nCategoria «Els temes d’en Xino»\nAquest pretén ser un espai de música popular i tradicional enmodernida o, si de cas, tot el contrari. Tant podem trobar el Yesterday dels Beatles per la Cobla Mediterrània com la Santa Espina tocada amb les guitarres elèctriques de Mario Balaguer, del grup Santa Bárbara.\nDe la ma del “beatlelòman” Josep Maria Francino buscarem la globalització dins el camp de la música. Tot es pot tocar en tots els estils i instruments.\nLa presó de Lleida – Carlitos Miñarro\n20 agost 2020Els temes d’en Xino\nLa presó de Lleida. Aquest és un lloc on ningú hi voldria estar. Però aquesta història ve de molt enrere. De fet, de l’època medieval, o si més no, la seva inspiració. Se n’han fet moltes versions i avui us en porto una. És d’en Carlitos Miñarro el que fou líder de Naraina un grapat …\nLa gavina – Albert Deprius & Cobla Ciutat de Girona\n9 juliol 2020Els temes d’en Xino\nLa Gavina és, a part d’un animal cridaner, una havanera que no falta en gairebé cap audició. Tots els grups la porten. Però, possiblement, qui l’hagi popularitzat més hagi estat una sola veu: la de la Marina Rossell. Composta per en Frederic Sirés i estrenada el 1928, avui la portem al nostre espai en la …\nEl virolai – Santi Arisa\n29 maig 2020Els temes d’en Xino\nSabeu què passa quan una escolania pren per assalt el rebost del vi de missa abans de sortir a cantar? No? Seguidament als vostres receptors. Bé, he de començar dient que el comentari d’introducció, no era pas pejoratiu per ningú. Que les pells són molt primes, no sé si m’enteneu. Vinga, a la feina. I …\n1 2 … 33 Següents »


Identifiquen el bacteri que va devastar les tropes de Felip IV a la guerra dels Segadors\nL'excavació en una fossa comuna de la Sagrera (CSIC/Didac Pàmies)\nL'anàlisi del genoma complet de dos soldats de l'exèrcit espanyol, identificats en una fossa comuna de la Sagrera, revela que la causa de la mort va ser la febre tifoidea\n11/09/2021 - 10.38 Actualitzat 13/09/2021 - 14.37\nCentenars de soldats de les tropes del rei d'Espanya que van participar al setge de Barcelona del 1651 al 1652 van morir d'una pesta llavors desconeguda. Ara, l'anàlisi del genoma complet de dos soldats de l'exèrcit de Felip IV, identificats en una fossa comuna de la Sagrera, revela que la causa en va ser la febre tifoidea.\nFins ara, es creia que el possible causant de l'epidèmia seria la pesta, però no s'havia pogut comprovar. Un equip de recerca internacional liderat per l'Institut de Biologia Evolutiva, un centre mixt del Consell Superior d'Investigacions Científiques i la Universitat Pompeu Fabra, n'ha tret l'entrellat en un estudi publicat a iScience.\nDesenes de soldats van ser enterrats precipitadament en fosses comunes, alguns de vestits i amb les botes posades. A la de la Sagrera n'hi ha uns 580. L'anàlisi s'ha fet a partir de material genètic conservat a les dents de dos individus procedents del País Basc i de Sardenya, illa que en aquella època quedava sota sobirania espanyola.\nL'equip investigador no descarta que entre els soldats s'hi produïssin també brots de pesta i per comprovar-ho caldrà analitzar més cadàvers.\nLa colonització va exportar el bacteri\nLes soques del bacteri que s'han identificat en el genoma de les tropes coincideixen amb les que s'han recuperat procedents de Mèxic del segle XVI.\nLa recerca apunta que la febre paratifoide va arribar a les Amèriques amb la colonització europea, i va provocar possiblement les conegudes epidèmies de cocoliztli.\nHo explica Carles Lalueza-Fox, responsable de l'estudi i investigador principal al grup de paleogenòmica de l'IBE:\n"Aquesta soca és a la base de les soques que s'han recuperat de Mèxic al segle XVI, la qual cosa indica que els colonitzadors europeus hi van portar també la febre paratifoide".\nLa febre paratifoide portada pels colons europeus podria ser una de les responsables de la desaparició de les poblacions americanes. Les soques localitzades ja no són presents actualment en la diversitat del bacteri.\nComprendre com ha actuat un patogen al llarg del temps pot ajudar a combatre la malaltia relacionada que ha arribat fins a l'actualitat. Avui en dia, les febres tifoidees i paratifoides afecten 14 milions de persones arreu del món i en causen la mort de més de 135.000 cada any, especialment a l'Àfrica subsahariana, el sud-est asiàtic i el sud de l'Àsia.\nRecerca científica Ciència Arqueologia


Dimarts, 5 de desembre 2017\nEl Diari de l’Educació presenta una revista en paper i dos llibres\nFer-se subscriptor d’El Diari de l’Educació té premi: una revista en paper amb un recull de 20 entrevistes i quatre llibres\nUn any més, El Diari de l’Educació ha presentar la seva revista en paper Ed – La revista d’El Diari de l’Educació, amb un recull de les 20 entrevistes més destacades de les que ha publicat el mitjà al llarg de l’any –Maria Teresa Codina, Jordi Collet, Marina Garcés, Jordi Jubany, Jaume Cela, Sílvia Blanch, David Bueno, Coral Regí, Boris Mir, Lolita Bosch, Joan Badia, Maria José Codina, Joan Domènech, Begonya Gasch, Ramon Barlam, Montserrat Planella, Jordi Domènech, Eva Millet, Miquel Àngel Alegre i Neus Sanmartí.\nA banda de la revista, el mitjà també acaba de publicar dos llibres més de la seva col·lecció amb l’Editorial Octaedro: Innovació i equitat educativa, del sociòleg Xavier Martínez Celorrio, i La formació emocional del professorat, escrit per un equip liderat per Pere Darder.\nPer tal de rebre totes aquestes novetats en paper, així com els dos llibres que es van distribuir al febrer –Coeducació, aposta per la llibertat, de Marina Subirats; i Escola, famílies i comunitat, de Jordi Collet i Antoni Tort– només cal fer-se subscriptor a través de la pàgina web de la publicació.\nPer la seva banda, El Diari de l’Educació, associat a l’AMIC, és un espai digital de periodisme compromès amb l’educació, i fruit de la Fundació Periodisme Plural. Aquest mitjà de comunicació defensa l’educació universal i catalana en tots els seus àmbits i convida a la reflexió i l’anàlisi, així com a ser un punt de trobada on tota la comunitat educativa de parla catalana on es puguin intercanviar opinions. Actualment, compta amb gairebé 50.000 navegadors únics i més de 100.000 pàgines vistes.


publicado 08-06-2016 en Esdeveniments, Esdeveniments socis, Notícies Verdi, Promocions, Sessió especial con Ningún comentario\nDijous d’imprescindible: Una de les obres mestres de Wim Wenders\nDemà 9 de juny, al nostre Dijous d’imprescindibles projectarem El amigo americano (1977) de Wim Wenders. Impecable adaptació cinematogràfica de la novel·la El juego de Ripley, de Patricia Highsmith, dirigida amb mestratge pel tres vegades nominat a l’Oscar® Wim Wenders (Paris, Texas, Cielo sobre Berlín). Protagonitzada pel dues vegades nominat a l’Oscar® Dennis Hopper (Apocalypse Now) i Bruno Ganz (Cielo sobre Berlín). El marxant americà Tom Ripley intenta posar a prova la integritat de Jonathan Zimmermann, un humil fabricant de marcs que pateix una malaltia terminal. Ripley li presenta a un gánster que li ofereix molts diners a canvi que treballi per a ell com a assassí a sou. Al principi rebutja l’oferta, però, en pensar en el precari futur que espera a la seva dona i al seu fill després de la seva mort, acaba acceptant\npublicado 06-06-2016 en Esdeveniments, Esdeveniments socis, Notícies Verdi, Promocions, Sessió especial con Ningún comentario\nComèdia italiana sorpresa (preestrena) a La festa de l’espectador\nA La festa de l’espectador de demà, t’esperem amb una preestrena sorpresa. Una vetllada en la que et convidem a descobrir la que segur es convertirà en la comèdia italiana de l’any a Espanya. Avalada pel seu espectacular èxit a Itàlia, et farà passar una tarda de cinema divertida i entretinguda. Sigues el primer en veure-la… Compra aquí tu entrada anticipada\nSala Acadèmia: Programació juny\nFruit de la col·laboració signada entre l’Acadèmia de les Arts i les Ciències Cinematogràfiques d’Espanya i els Cinemes Verdi, tres dimarts al mes es projectaran sessions especials programades per l’Acadèmia i obertes al públic per només 3,90€ (2,90€ Amics del Verdi). Retrospectives, preestrenes i cicles per als més cinèfils… Una oportunitat única i exclusiva per als espectadors de la Ciutat Comtal! Programació juny Dimarts 7 de juny, 20.15h El complejo del dinero (Juan Rodrigáñez, 2015) Acompanyat de la seva núvia alemanya, Rafael torna a la finca que té la seva família. La seva intenció és anunciar a tots les intencions que tenen de casar-se i els seus plans de noces. Serà llavors quan conegui als millors amics del seu pare: Francisca, Henry, Lucas i Domingo, víctimes d’un complex de diners. I\npublicado 01-06-2016 en Cinema clàssic, Esdeveniments, Esdeveniments socis, Notícies Verdi, Promocions, Sessió especial con Ningún comentario\nDijous d’imprescindibles: L’estendard del cinema polar francès\nDemà, 2 de juny, en el nostre Dijous d’imprescindibles projectarem Rififi (1955) de Jules Dassin. Basada en la novel·la d’Auguste Le Breton, es va convertir en tot un èxit internacional de l’època i en una pel·lícula estendard del cinema negre. Suposa un dels títols més emblemàtics del realitzador franc-americà Jules Dassin. “Rififi” és una paraula de l’argot parisenc que significa “embolic” o “aldarull”; un embullo perfectament resolt per les pròpies pautes d’aquesta pel·lícula tan excepcional com a perdurable. Després de complir cinc anys de condemna, Tony Le Stephanois surt de presó amb la intenció de canviar de vida, però es troba amb que la seva antiga amant està amb un conegut gángster. Així les coses, i mancant de recursos econòmics, no li queda més remei que tornar a la seva vida passada i\npublicado 30-05-2016 en Esdeveniments, Esdeveniments socis, Notícies Verdi, Promocions, Sessió especial con Ningún comentario\nSteve McQueen: The Man & Le Mans (preestrena) a La festa de l’espectador\nA La festa de l’espectador de demà et portem la preestrena de Steve McQueen: The Man & Le Mans. Amant de l’automobilisme, en 1970, Steve McQueen era el rei de Hollywood. Després de l’èxit de “El caso de Thomas Crow” i “Bullitt”, per fi, una pel·lícula que canviaria la seva vida per sempre sobre la seva gran passió. Aquest documental combina impressionants seqüències inèdites i entrevistes. És la història verídica d’una llegenda del cinema que va arriscar tot per fer realitat el seu somni. En 1970, Steve McQueen era el rei de Hollywood. Després de l’èxit del cas de Thomas Crown i Bullitt (1968), gens podria fer-li caure. Amant de l’automobilisme, ara podia fer una pel·lícula que seria la passió de la seva vida. El seu rodatge canviaria la seva vida per sempre. La\npublicado 25-05-2016 en Esdeveniments, Esdeveniments socis, Notícies Verdi, Promocions, Sessió especial con Ningún comentario\nLa pel·lícula francesa que va revolucionar la taquilla espanyola\nDemà, 26 de maig, al nostre Dijous d’imprescindibles projectaremos Intocable. Amb més de 19 milions d’espectadors i una recaptació superior als 120 milions d’euros, la pel·lícula d’Olivier Nakache i Eric Toledà s’ha convertit en un autèntic fenomen a França, escalant fins a la 3ª posició del box office francès de tots els temps i superant a la celebèrrima Lo que el viento se llevó. Més de 8.5 milions d’espectadors a Alemanya. S’ha convertit en la pel·lícula francesa més taquillera de la història a Alemanya. Nº1 a Espanya – 2.5 milions d’espectadors i més de 16.2 milions d’euros a Espanya. Comèdia basada en fets reals, sobre dos homes que mai haurien d’haver-se oposat: un aristòcrata ferit en un accident i un jove dels suburbis de París qui es converteix en el seu assistent i li retorna\npublicado 24-05-2016 en Esdeveniments, Notícies Verdi, Promocions, Sessió especial con Ningún comentario\nNova programació de Dijous d’imprescindibles!\npublicado 23-05-2016 en Esdeveniments, Esdeveniments socis, Notícies Verdi, Promocions, Sessió especial con Ningún comentario\nSi Dios quiere (preestrena) a La festa de l’espectador\nA La festa de l’espectador de demà et portem la preestrena de Si Dios quiere, una divertidíssima comèdia de gran èxit a les sales de cinema italianes. Dirigida per Edoardo Maria Falcone (Millor Director Novell en els Premis David di Donatello 2015) i protagonitzada per Alessandro Gassman (Transporter 2) i Marco Giallini (La prima cosa bella). Tommaso és un cardiòleg respectat, una mica dèspota, ateu convençut i liberal. Com a bon italià, la seva família és molt important per a ell i està especialment orgullós del seu fill menor, un brillant estudiant de medicina disposat a seguir els seus passos. No obstant això, el jove té nous plans i revoluciona a la família amb una inesperada notícia: vol fer-se guareix. Premis David di Donatello Millor òpera prima. Nominació Millor Actor (Marco Giallini)\npublicado 19-05-2016 en Notícies Verdi, Promocions, Sessió especial con Ningún comentario\nSuperpreu Festa del cinema per Capitán América!\npublicado 18-05-2016 en Cinema clàssic, Esdeveniments, Notícies Verdi, Promocions, Sessió especial con Ningún comentario\n4t Centenari de la mort de Shakespeare\nDemà, 19 de maig, al nostre Dijous d’imprescindibles projectarem Trono de sangre, una adaptació d’Akira Kurosawa del gran clàssic de William Shakespeare “Macbeth”. Ambientada en el Japó feudal, la cinta explica aquesta tragèdia sobre la traïció i l’ambició amb el particular estil narratiu d’un dels més cèlebres directors del cinema nipó. De la mà del seu actor de capçalera: Toshiro Mifune (Los siete samuráis) i Takashi Shimura (Vivir), el resultat és una de les grans pel·lícules d’Akira Kurosawa. Després de sufocar una rebel·lió, el feroç i victoriós guerrer Taketoki Washizu acudeix a rebre els honors del seu clan. Li acompanya el valerós samurái Miki. En el camí es topen amb l’esperit del bosc, que desvetlla a Washizu la seva destinació: primer serà Senyor de la Mansió d’Occident i, després, General. Però la seva estirp perirà\nRecuperem dos grans films de Max Ophüls al “Dijous d’Imprescindibles”\nPreestrenem La alegría de las pequeñas cosas a “La festa de l’espectador”\nRecuperem Los niños del paraíso, de Marcel Carné, al “Dijous d’Imprescindibles”\nPreestrenem la pel·lícula Y llovieron pájaros a “La festa de l’espectador”\nDos grans films de Jaques Demy al “Dijous d’Imprescindibles”\nPreestrenem Salvar o morir a “La festa de l’espectador”


El vicepresident segon del govern espanyol i líder de Podem, Pablo Iglesias (Madrid, 1978), atén l’ARA aprofitant la seva presència a Catalunya per la campanya.\nQuè s’hi juga Podem el 14 de febrer?\nUna pregunta fonamental és què passarà amb els serveis públics a Catalunya i com s’afrontarà una situació econòmica i social enormement difícil a conseqüència de la pandèmia. L’única resposta viable i sensata és un Govern que faci polítiques d’esquerres. Si En Comú Podem és fort en aquest Govern, es faran les polítiques d’esquerres que Catalunya necessita.\nLes enquestes no els donen uns resultats gaire positius. ¿Ser al govern els perjudica electoralment?\nAl contrari. Si no fóssim al govern o ens perjudiqués ser-hi, l’agressivitat de la qual som objecte des d’alguns poders mediàtics de l’Estat no seria la que és. És cridaner que ataquin més el soci minoritari que el majoritari. Això és perquè la nostra presència es nota i està canviant les coses. Amb les enquestes tothom ha de ser prudent. Tenim la millor candidata, que planteja de manera inequívoca amb qui està disposada a governar. No ho poden dir la resta de candidats.\nEl sorprèn aquesta agressivitat?\nSabíem que el poder és molt agressiu quan es qüestionen determinats privilegis, però una altra cosa és viure-ho. Ser al govern no és ser al poder. L’agressivitat amb nosaltres crec que no té precedents en una força política estatal. A Catalunya n’hi ha hagut contra algunes forces i sempre ho hem dit. El que passa amb nosaltres és que determinades coses que semblaven impossibles passen. No hem arribat tan lluny com ens agradaria, però amb molt d’esforç i molta discussió i baralla dins el govern hem aconseguit limitar els desnonaments, prohibir els talls de subministraments, un ingrés mínim vital que no és complet i que cal millorar, la llei del “sí és sí” o els ERTO.\nLa llei trans i la llei d’habitatge fan grinyolar els socis de govern. ¿Són massa lluny ideològicament?\nSom dues opcions polítiques diferents i cal normalitzar-ho. Un aspecte crucial que ens diferencia és que el PSOE i el PSC són monàrquics i nosaltres republicans. Però tenim debats molt evidents amb aquestes dues lleis. Pel que fa a l’habitatge, diem que cal posar límits als fons voltor i que cal abaixar el preu del lloguer i enfrontar-se a determinades patronals immobiliàries. El PSOE pensa diferent. Sobre la llei trans, sorprèn més perquè no és just referir-se a les persones trans com a gent que té una patologia i que hauria d’anar a un metge. Ser lleials en un govern de coalició és ser lleials al programa que va permetre que existís aquell govern de coalició.\n¿Està satisfet amb el grau de compliment del programa?\nHi hem de dedicar moltes hores, moltes discussions, a vegades fortes, per aconseguir que es compleixi.\n¿Entén que el seu govern pagui despeses del rei a Abu Dhabi?\nÉs una cosa que em produeix vergonya. Ser al govern de coalició implica que hi ha coses que fem com a govern que no m’agraden. Si en lloc de 35 diputats en tinguéssim uns quants més, la situació seria diferent. A cap democràcia li pot semblar acceptable que els diners dels ciutadans puguin servir per allargar situacions de privilegi que gairebé ningú entén.\nSi ERC no guanya, ¿li preocupa que la seva aposta pel diàleg trontolli?\nL’aposta pel diàleg hi ha de ser sempre, no pot estar condicionada a correlacions electorals.\n¿Amb quins objectius reactivaria la taula de negociació? Quina proposta hi portaria el govern espanyol?\nLa que fos un acord. Tots haurem de cedir. Sempre hem defensat un referèndum, aquesta és la nostra posició política. Però quan ens asseiem en una taula diferents partits, en aquest cas dos governs, és fonamental construir un acord que segurament no contindrà el 100% de la voluntat política de tots els actors. Ha de ser un acord que permeti una gestió democràtica d’un conflicte que és polític. Sé que m’atacaran molt per dir això, però perquè això es produeixi en circumstàncies acceptables no hi pot haver independentistes a les presons i a l’exili. El diàleg no podrà arribar a bon port si hi ha gent a la presó o a l’exili.\nEl ministre rus Serguei Lavrov va desautoritzar l’alt representant de política exterior de la UE sobre Navalni i li va retreure que a Espanya hi havia presos polítics. Quina opinió li mereix?\nSi com a membre del govern espanyol vaig a qualsevol país i em diuen que els caps polítics dels dos partits que governen a Catalunya un és a la presó i l’altre a Brussel·les, m’estan descrivint els fets. Aquestes persones no han posat bombes, no han disparat contra ningú. Doncs és evident que hi ha una situació d’excepcionalitat, i ho he de reconèixer com a vicepresident del govern espanyol. No hi ha una situació de plena normalitat política i democràtica a Espanya quan els líders dels dos partits que governen Catalunya, l’ún és a la presó i l’altre a Brussel·les. És una situació amb molts elements d’excepcionalitat, que són dolents per a la democràcia espanyola. Però el mateix li dic de l’entrada a la presó de Pablo Hasél. Els jutges han dit que hi ha d’entrar, però com a demòcrata entenc que no beneficia la imatge d’Espanya que algú pugui acabar a la presó per cantar, digui el que digui a les seves cançons.\n¿Aquesta situació d’excepcionalitat ha deteriorat la qualitat democràtica d’Espanya?\nÉs evident. En una situació de normalitat democràtica els conflictes polítics es resolen democràticament. ¿Com hi pot haver normalitat democràtica al nostre país si un conflicte polític ha deixat de poder gestionar-se per vies polítiques i ha acabat gestionat per vies policials i judicials? És una cosa problemàtica que a cap demòcrata ens pot agradar.\n¿S’ha externalitzat a la policia i la justícia la solució d’un problema polític?\nEls problemes polítics s’han de resoldre per la via política. Qui pensi que el que passa a Catalunya ho resoldran les forces i cossos de seguretat de l’Estat o els jutges no entén la història de l’Estat dels últims 200 anys. El que està passant a Catalunya no és una novetat. El nostre estat és plurinacional, amb una realitat plurinacional en la qüestió identitària, en la qüestió sentimental. I això sempre ha generat conflictes polítics. Ser republicans, per a nosaltres és també una manera d’entendre un projecte col·lectiu de país.\n¿Veu la separació de poders realment sòlida a Espanya?\nHe de ser prudent perquè en soc el vicepresident, però hi ha coses evidents. Quan sentim el senyor Bárcenas es posa damunt la taula que una de les claus de l’estructura de poder corrupta a l’Estat tenia a veure amb un intent de la dreta de controlar els jutges. I també quan veiem el PP bloquejant la renovació del CGPJ, intentant parapetar-se en la majoria que van aconseguir quan governava Rajoy. Molta gent pensa que no sempre funciona bé la separació de poders i que la justícia no és igual per a tothom.\n¿Quan ha parlat per últim cop amb Carles Puigdemont?\nFa un mes i escaig.\nSí, però amb tothom. Mai he deixat de tenir converses amb representants de pràcticament totes les forces polítiques, del PP també.\nÉs més difícil. El vaig anar a visitar a la presó un cop. Amb gent d’ERC gairebé cada quinze dies o fins i tot més vegades hi hem pogut conversar.\n¿El ministre de Justícia ja ha presentat la proposta per reformar el delicte de sedició?\nSí. En aquest cas li demanaré que em permeti ser discret, perquè hi ha algunes coses que, perquè passin, cal treballar-hi amb discreció.\n¿Acceptarien que no s’elimini el delicte de sedició i que la reforma passi per la rebaixa de penes?\nL’adequació de l’ordenament jurídic a criteris més garantistes i a sistemes de referència d’Europa implica que els tipus penals s’ajustin a la realitat. Aconseguirem una majoria adequada per tenir un Codi Penal millor, més democràtic, més garantista i que afavorirà una gestió del conflicte a Catalunya en uns termes més raonables.\nQuè votarà Unides Podem al Congrés en la llei d’amnistia?\nLa figura jurídica de l’amnistia no serveix per aconseguir un acord al Congrés. Entenc, i n’he parlat molts cops en privat amb dirigents d’ERC, que ells hagin de defensar un discurs davant la seva gent. Respectem que puguem tenir cap enfora posicions diferents, però treballem amb ells en les coses importants i que puguin implicar un acord que doni sortida als problemes.\n¿Per on hauria de passar la reforma del finançament autonòmic?\nS’ha d’orientar a augmentar la qualitat dels serveis socials públics, que són competència autonòmica. Sé que és probablement la negociació política més complexa i plena de contradiccions que es pot afrontar, però si es fa en defensa dels serveis públics pot arribar a bon port.\nHi ha empresaris i molts partits que desconfien que si els fons europeus passen per la Moncloa no arribin al teixit econòmic català.\nUn dels problemes de l’Estat ha sigut l’excessiva centralització a l’hora de construir aliances amb elits econòmiques. Hi ha molta gent de Catalunya, del País Basc i d’altres perifèries que ha sigut històricament exclosa d’una direcció d’estat en què ens cal un talent emprenedor diferent del que ha ocupat les tribunes dels estadis de futbol més importants d’Espanya. És clau que aquests sectors empresarials, i en particular la petita i mitjana empresa catalana, assumeixin que ells tenen un paper molt important per jugar en el desenvolupament del conjunt de l’Estat amb l’oportunitat que representen els fons europeus.\n¿Això vol dir que se’ls afavorirà d’una manera directa?\nNo em correspon dir-ho a mi. Hi haurà i hi ha reunions amb molts actors. Crec que ja estic dient molta cosa pel que fa a quina entenc jo que ha de ser l’orientació dels fons.\njudicialització de la política presos polítics Pablo Iglesias Podem eleccions 14-F


3 min. Barcelona 30/12/2019 14:59\n651x366 Les famílies de l'Escola Balandrau es van concentrar davant l'Ajuntament de Girona en contra del tancament del grup de P3 / ACN Les famílies de l'Escola Balandrau es van concentrar davant l'Ajuntament de Girona en contra del tancament del grup de P3 / ACN\nTancar algun grup de P3 en una escola de dues línies si cau la natalitat és una mesura recurrent al departament d'Educació, però no ho és tant que s'elimini l'única aula de P3 d'una escola. Això és el que denuncien les famílies de l'escola pública Balandrau de Girona, que temen que a la llarga suposi el "desballestament" definitiu del centre, que va obrir la porta ara fa nou anys. Segons alerta l'AFA, la previsió del departament d'Educació és tancar l'única línia de P3 l'any que ve amb l'argument que hi ha menys nens de tres anys i que, per tant, sobren places a la ciutat. Fonts del departament consultades per l'ARA admeten que es preveu una "reducció important" de la població de P3 a Girona i que es treballa en l'oferta de places, però asseguren que "no hi ha cap decisió presa". Tot i això, les famílies ja han començat a alçar la veu i, de moment, 3.700 persones han signat un manifest en contra del tancament de P3. A més, preparen una queixa al Síndic de Greuges. "L'única cosa que podem fer és mobilitzar-nos", diu a l'ARA Rita Peré, la representant de les famílies.